Αριθ. C 23/6 Επίσημη Εφημερίδα των Ευρωπαϊκών Κοινοτήτων 30. 1. 89 
Γνωμοδότηση για την πρόταση απόφασης του Συμβουλίου σχετικά με την εφαρμογή σε κοινοτικό επίπεδο 
της κύριας φάσης του στρατηγικού προγράμματος για την καινοτομία και τη μεταφορά τεχνολογίας 
SPRINT (1989-1993Κ1) 
(89/C 23/04) 
Στις 9 Αυγούστου 1988, το Συμβούλιο αποφάσισε να ζητήσει, σύμφωνα με το άρθρο 198 της Συνθήκης 
ΕΟΚ, τη γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμασία των 
σχετικών εργασιών, υιοθέτησε τη γνωμοδότηση του στις 9 Νοεμβρίου 1988 με βάση την εισηγητική 
έκθεση του κ. Nierhaus. 
Η ΟΚΕ υιοθέτησε ομόφωνα κατά τη 260ή σύνοδο ολομέλειας (συνεδρίαση της 23ης Νοεμβρίου 1988) 
την ακόλουθη γνωμοδότηση. 
1. Γενικές παρατηρήσεις 
1.1. Η ΟΚΕ υποστηρίζει την πρόταση της Επιτροπής για 
την υλοποίηση της κύριας φάσης του προγράμματος, επειδή 
κρίνει ότι οι στόχοι του έχουν, σε σχέση με το δυναμισμό 
των τεχνολογικών μεταβολών και των σημαντικών αναγκών 
για καινοτομία, εξαιρετική σημασία για την Κοινότητα και 
την αντοχή της στο διεθνή ανταγωνισμό. Επιπλέον επείγει, 
ενόψει της μεγάλης εσωτερικής αγοράς του 1992, η προώθηση 
του δυναμικού της καινοτομίας, δυναμικού που χάρη στην 
αλληλεπίδραση των διάφορων παραγόντων της οικονομίας, 
της επιστήμης και της διάρθρωσης για την παροχή υπηρε­
σιών, μπορεί να κινητοποιηθεί και πέρα από τα εθνικά 
σύνορα. 
1.2. Ωστόσο, εκ των πραγμάτων, οι καθαυτό στόχοι του 
προγράμματος, δηλαδή η ενίσχυση του δυναμικού της καινο­
τομίας, η προώθηση της διάδοσης των νέων τεχνολογιών 
και η αύξηση της αποτελεσματικότητας των μέσων και των 
πολιτικών που εφαρμόζονται στον τομέα της καινοτομίας και 
της μεταφοράς τεχνολογιών, μπορεί να επιδιωχθούν μέσω της 
Κοινότητας, μόνο με έμμεσο τρόπο. Για το λόγο αυτό είναι 
ιδιαίτερα δύσκολο να εκτιμηθεί στην περίπτωση αυτή η επιτυ­
χία που θα υπάρξει με τα χρησιμοποιηθέντα μέσα. Η ΟΚΕ 
επαναλαμβάνει την έκκληση του προς την Επιτροπή να εφαρ­
μόσει για την αξιολόγηση των προωθούμενων σχεδίων κρι­
τήρια τα οποία θα είναι δυνατό να εκτιμηθούν ποσοτικά και 
να επαληθευθούν με τρόπο αποτελεσματικό και ανάλογες 
μεθόδους αποτίμησης. 
1.3. Επειδή το πρόγραμμα αυτό συμβάλλει, λόγω της οικο­
νομικής του έκτασης, μόνο ελάχιστα στις προσπάθειες που 
καταβάλλονται σε εθνικό επίπεδο για την προώθηση του 
δυναμικού της καινοτομίας, η ΟΚΕ επιδοκιμάζει την πρόθεση 
της Επιτροπής να δώσει ιδιαίτερο βάρος στην προώθηση της 
κοινοτικής συνεργασίας. Για το σκοπό αυτό θα πρέπει οι 
υφιστάμενες εθνικές διαρθρώσεις να ενταχθούν καταλλήλως 
στην επίτευξη των κοινοτικών αυτών στόχων. Η Επιτροπή 
καλείται να δώσει προσοχή ιδιαίτερα στην υπερνίκηση των 
οργανωτικών και νομικών εμποδίων που εξακολουθούν να 
υφίστανται σε ορισμένα κράτη μέλη κατά την υλοποίηση των 
προγραμμάτων. 1.4. Από την άλλη πλευρά όμως είναι ανάγκη να συμπερι­
ληφθούν στα πλαίσια των στόχων αυτών ιδιαίτερα οι περιοχές 
και οι οικονομικοί κλάδοι που δεν διαθέτουν ακόμη αναπτυγ­
μένη υποδομή για την προώθηση της καινοτομίας και τη 
μεταφορά τεχνολογιών. Από αυτή την άποψη προσφέρεται 
ιδιαίτερα η συνεργασία με τις εθνικές αρχές και τις οργανώ­
σεις των παραγόντων της οικονομίας. 
1.5. Στα πλαίσια των προβλεφθέντων βασικών στόχων του 
SPRINT το παρόν πρόγραμμα δεν αποτελεί παρά ένα ψηφίδιο 
στο μωσαϊκό των κοινοτικών δραστηριοτήτων. Εάν δεν 
επιτευχθεί μια συνεπής εναρμόνιση με άλλα προγράμματα 
όπως το πρόγραμμα COMETT, ESPRIT, RACE, BRITE κλπ. 
καθώς και το πρόγραμμα PEDIP (2) με την έννοια μιας σφαιρι­
κής στρατηγικής προώθησης, η αποτελεσματικότητα των 
οικονομικών μέσων που πρόκειται να χρησιμοποιηθούν θα 
είναι πολύ περιορισμένη, σύμφωνα με τη γνώμη της ΟΚΕ. 
2. Ειδικές παρατηρήσεις 
2.1. Όσον αφορά την προώθηση πρότυπων προγραμμάτων, 
η ΟΚΕ διαβλέπει την ακόλουθη δυσκολία: αφενός, επιδιώκε­
ται η ενίσχυση ιδιαίτερα ελπιδοφόρων προγραμμάτων ενώ 
αφετέρου τα προγράμματα αυτά, εγκυμονούν τον κίνδυνο μιας 
ανεπίτρεπτης επίδρασης στον ανταγωνισμό, επειδή ενδέχεται 
να προσεγγίζουν σε μεγάλο βαθμό την αγορά. Η ΟΚΕ επιδο­
κιμάζει επομένως την προβλεφθείσα ρύθμιση για μια ιδιαί­
τερα ελαστική μεταχείριση των ενισχυτικών μέσων, μεταχεί­
ριση που εδραιώνεται και από τις εμπειρίες που αποκτήθηκαν 
κατά την πρώτη φάση του προγράμματος SPRINT. Για το 
λόγο αυτό χρειάζεται να εξετασθεί αν είναι σκόπιμη μια 
επιδότηση των επιτοκίων εκ μέρους της Επιτροπής σε περί­
πτωση σύναψης δανείου στην κεφαλαιαγορά, ιδιαίτερα κατά 
την εφαρμογή σημαντικών αναπτυξιακών τεχνολογιών οι 
οποίες προσεγγίζουν σε μεγάλο βαθμό την αγορά. 
2.2. Η ΟΚΕ διαβλέπει επίσης τον κίνδυνο διασποράς των 
διατιθέμενων πόρων αν δεν υπάρξει από την αρχή σαφήνεια 
σχετικά με τους τεχνολογικούς τομείς στους οποίους επιβάλ­
λεται να δοθεί προτεραιότητα. Για το λόγο αυτό εκτός από 
την επεξεργασία πληροφοριών, την τεχνολογία ακτινών 
Laser, την ηλεκτρονική και τη βιοτεχνολογία θα πρέπει να 
συμπεριληφθούν στον κατάλογο των προτεραιοτήτων κυρίως 
οι τεχνολογίες ενέργειας σε συνάρτηση με την αναζήτηση 
νέων ή εναλλακτικών πηγών ενέργειας. 
(') ΕΕ αριθ. C 268 της 15. 10. 1988, σ. 3. (2) Σημ. της Μετ.: πρόγραμμα που εφαρμόζεται αποκλειστικά στην 
Πορτογαλία (πληροφορία του κ. Skovmand). 
30. 1. 89 Επίσημη Εφημερίδα των Ευρωπαϊκών Κοινοτήτων Αριθ. C 23/7 
2.3. Η ΟΚΕ επιδοκιμάζει ιδιαίτερα το γεγονός ότι η Επι­
τροπή έχει την πρόθεση να συμπεριλάβει στο παρόν 
πρόγραμμα κυρίως τις μικρομεσαίες επιχειρήσεις. Επειδή οι 
μεγάλες βιομηχανικές επιχειρήσεις κατά κανόνα διαθέτουν 
ήδη τόσο την τεχνογνωσία όσο και μία αποτελεσματική 
υποδομή μεταφοράς τεχνολογίας, θα πρέπει το κέντρο βάρους 
της προώθησης να βρίσκεται στις μικρομεσαίες επιχειρήσεις 
συμπεριλαμβανομένων των μικρών οργανισμών έρευνας και 
παροχής συμβουλών. Συγχρόνως όμως δεν πρέπει να παραμε­
ληθεί η συμμετοχή των μεγάλων βιομηχανικών επιχειρήσεων 
στα προγράμματα και στις συμφωνίες συνεργασίας, επειδή 
αποτελεί αποτελεσματικό μέσο για την εφαρμογή και τη 
διάδοση αναπτυξιακών προγραμμάτων. 
2.4. Δεδομένου ότι με το πρόγραμμα αυτό δεν επιδιώκεται 
κατά κύριο λόγο η προώθηση της έρευνας και της ανάπτυξης, 
αλλά η δημιουργία μιας αποτελεσματικής υποδομής συνεργα­
σίας με σκοπό την καινοτομία και τη μεταφορά τεχνολογίας, 
η ΟΚΕ κρίνει ότι σε μεμονωμένες περιπτώσεις θα ήταν 
δυνατό να χορηγηθεί ενίσχυση, τουλάχιστον στο τμήμα Α 
του προγράμματος, και πέραν του ορίου των 50%, ιδίως 
όταν η συμμετοχή κλάδων της οικονομίας που δεν διαθέτουν 
σχετική υποδομή δεν μπορεί να εξασφαλισθεί διαφορετικά. 
2.5. Η ΟΚΕ επιδοκιμάζει ιδιαίτερα την πρόθεση για την 
ίδρυση μιας τράπεζας δεδομένων σχετικά με τα προγράμματα 
στην οποία θα έχουν πρόσβαση όλοι οι συμμετέχοντες. Σχε­
τικά με τις δαπάνες για την ίδρυση και το κόστος λειτουργίας 
αυτής της κοινοπραξίας πληροφοριών η ΟΚΕ προτείνει όπως 
μια παρόμοια τράπεζα καταστεί πηγή πληροφοριών για το 
σύνολο των ειδικών σχετικά με πιθανούς χρηματοδότες, 
τεχνολογίες και φορείς προγραμμάτων καινοτομίας. Η τρά­
πεζα αυτή θα είναι στη διάθεση κάθε ενδιαφερόμενου, σε 
κοινοτικό ή σε διεθνές επίπεδο, έναντι μιας συνδρομής, διαμέ­
σου των υφιστάμενων δικτύων δεδομένων. 
2.6. Η ΟΚΕ επιδοκιμάζει τον καθορισμό κριτηρίων επιλο­
γής και προτείνει να προστεθούν κριτήρια όπως η σημασία 
Βρυξέλλες, 23 Νοεμβρίου 1988. της τεχνολογίας για την αγορά εργασίας ή η συμβατότητα 
της με το περιβάλλον. 
2.7. Η ΟΚΕ θεωρεί την ανάπτυξη σχεδίων κατάρτισης και 
επιμόρφωσης των στελεχών που θα χειρισθούν την καινο­
τομία και τη δοκιμαστική τους εφαρμογή ως ένα ιδιαίτερα 
χρήσιμο και βραχυπρόθεσμα υλοποιήσιμο στόχο. Εξίσου 
αναγκαία και ελπιδοφόρα θεωρείται η στενή συνεργασία και 
η προσαρμογή με σχέδια του προγράμματος DELTA. 
2.8. Η ΟΚΕ κρίνει ότι ιδιαίτερα όσον αφορά το τμηματικό 
πρόγραμμα Γ, η στενή συνεργασία και η ανταλλαγή εμπει­
ριών μεταξύ των κρατών μελών και της Επιτροπής είναι 
αναγκαία. Αναγκαία συνέπεια του SPRINT θα πρέπει να είναι 
η επίλυση των νομικών, οικονομικών και φορολογικών προ­
βλημάτων που παρεμποδίζουν ακόμη την εφαρμογή μιας 
αποτελεσματικής πολιτικής καινοτομίας και μεταφοράς τεχ­
νολογίας καθώς επίσης και η παρουσίαση πιθανών λύσεων. 
Η ΟΚΕ ζητεί όπως η προβλεπόμενη τελική έκθεση περιλαμ­
βάνει σχετικά αναλυτικά στοιχεία. 
2.9. Ανεξάρτητα από τα άτομα που θα διορίσουν τα κράτη 
μέλη στην Επιτροπή Καινοτομίας είναι ανάγκη όπως στους 
κόλπους τους εκπροσωπείται ένας όσο το δυνατό μεγαλύτερος 
αριθμός ενδιαφερόμενων κύκλων δηλαδή εκτός από τους 
εκπροσώπους των κυβερνήσεων η Επιτροπή αυτή πρέπει να 
απαρτίζεται και από εκπροσώπους των βιομηχανιών, από 
επιστήμονες, από ειδικευμένους συμβούλους και από εκπρο­
σώπους των κοινωνικών ομάδων. 
2.10. Η ΟΚΕ τονίζει εκ νέου, όπως ήδη έπραξε στη γνω­
μοδότηση της για την πρώτη φάση του προγράμματος 
SPRINT, τη σημασία μιας το συντομότερο δυνατό περαιτέρω 
διεύρυνσης του συγκριτικού καταλόγου ευρωπαϊκών προ­
τύπων. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE